মুসলিম মহিলারা ১৫ শত বছরেরও বেশি সময় ধরে মেহেদি ব্যবহার করে আসছেন। নবী (সাঃ) মুসলিম মহিলাদের হাতে মেহেন্দি ডিজাইন করতে উত্সাহিত করেছিলেন। নবী (সাঃ) কন্যা ফাতিমা (রা) নিয়মিত হাতে মেহেন্দি ডিজাইন করতেন। নবীজি (সাঃ) নিজেই দাড়িতে মেহেদি ব্যবহার করতেন। ইসলামী খেলাফতের সময় থেকেই মুসলিম বিশ্বে মেহেদি ব্যবহার একটি ধর্মীয় রীতিতে পরিণত হয়।   অন্য দিকে    ভারতের অজন্তা গুহাচিত্রেও শরীর সজ্জায় মেহেদির ব্যবহার দেখানো হয়েছে। ১২ শত বছর থেকে উপমহাদেশে মেহেদির ব্যবহার শুরু হয় এবং মুঘল আমলে প্রাকৃতিক প্রসাধনী হিসাবে মেহেদির ব্যবহার জনপ্রিয় হয়ে উঠে। মুঘল সম্রাট শাহজাহানের স্ত্রী মোমতাজকে মিশরের রাজা রাষ্ট্রীয় উপহার হিসেবে মেহেদি ও মেহেদির চারা দিয়েছিলেন বলে জানা গেছে।